**Blake Kessel** (s. 13. huhtikuuta 1989 Madison, Wisconsin, Yhdysvallat) on yhdysvaltalainen jääkiekkopuolustaja, joka pelaa kaudella 2019–2020 ECHL-joukkue Orlando Solar Bearsissa. Hän laukoo oikealta.

Ura
---

### Seuraura

Kessel pelasi kotikaupungissaan Madison Capitolsin paidassa, jonka jälkeen hän siirtyi kaudeksi 2006–2007 USHL-junioriliigan Waterloo Black Hawksiin. Kessel oli joukkueen tehokkain puolustaja tehoilla 11+27=38, joilla hän sijoittui USHL:n puolustajien pistepörssissä kymmenenneksi. Kessel eteni Black Hawksin kanssa aina Clark Cup -finaaleihin saakka, mutta mestaruuden vei kuitenkin Sioux Falls Stampede otteluvoitoin 3–0. Hänet valittiin kauden päätteeksi USHL:n tulokkaiden tähdistökentälliseen ja Kessel pelasi myös USHL:n tähdistöottelussa. New York Islanders varasi hänet kuudennella kierroksella 166. pelaajana NHL:n varaustilaisuudessa 2007. 

Kaudella 2007–2008 Kessel oli tehoilla 19+38=57 Black Hawksin paras syöttäjä ja toiseksi paras pistemies Bill Madayn jälkeen. Hän voitti koko USHL:n puolustajien piste-, maali- ja syöttöpörssin. Kevään 2008 pudotuspeleissä Kessel oli pelipaikastaan huolimatta joukkueensa paras pistemies ja syöttäjä tehoilla 1+10=11. Hän jakoi pudotuspelien pistepörssin kolmannen sijan ja puolustajien pistepörssin voiton Omaha Lancersin Patrick Wierciochin kanssa. Lancers voitti kuitenkin Clark Cup -finaalissa Black Hawksin otteluvoitoin 3–2. Kessel valittiin kauden päätteeksi USHL:n parhaaksi puolustajaksi ja ensimmäiseen tähdistökentälliseen.

Vuosina 2008–2011 Kessel kävi New Hampshiren yliopistoa. Hän oli kaudella 2009–2010 joukkueensa paras syöttäjä, kolmanneksi paras pistemies ja tehokkain puolustaja tehoilla 10+28=38. Kessel voitti Hockey Eastin runkosarjan mestaruuden ja valittiin kauden päätteeksi sarjan ensimmäiseen tähdistökentälliseen. Kaudella 2010–2011 hän oli joukkueen tehokkain puolustaja tehoilla 5+22=27 ja hänet valittiin Hockey Eastin ensimmäiseen tähdistökentälliseen sekä akateemiseen tähdistökentälliseen.

Syyskuussa 2011 Kessel solmi vapaana agenttina tulokassopimuksen Philadelphia Flyersin kanssa. Hän pelasi kauden 2011–2012 AHL-joukkue Adirondack Phantomsissa, jossa tulokaskausi toi 56 runkosarjaottelussa tehot 1+17=18. Kauden 2012–2013 Kessel pelasi suurimmaksi osaksi ECHL-joukkue Trenton Titansissa, jonka tehokkain puolustaja hän oli tehoilla 8+33=41. Kesselin edellä koko liigan puolustajien pistepörssisä oli vain San Francisco Bullsia ja Gwinnett Gladiatorsia edustanut Sacha Guimond. Lokakuussa 2013 hän teki vapaana agenttina sopimuksen ECHL-joukkue Bakersfield Condorsin kanssa. Marraskuussa Kessel kaupattiin sieltä Orlando Solar Bearsiin. Hän oli joukkueen tehokkain puolustaja tehoilla 7+26=33. Kessel pelasi kauden aikana myös yhteensä 11 AHL-ottelua lainalla Rockford IceHogsin ja Rochester Americansin paidoissa.

Kessel teki syyskuussa 2014 AHL-sopimuksen Toronto Marliesin kanssa. Hän pelasi siellä kuitenkin vain kolme ottelua ja vietti suurimman osan peleistään ECHL:ssä Ontario Solar Bearsin riveissä, kunnes helmikuussa 2015 Kessel siirtyi loppukauden 2014–2015 kattaneella sopimuksella SM-liigajoukkue Tampereen Ilvekseen. Ensimmäisen maalinsa liigassa Kessel teki 24. helmikuuta HIFK:ta vastaan ylivoimalla. Hän teki samassa pelissä myös toisen ylivoimamaalin ja tuli valituksi ottelun parhaaksi pelaajaksi. Toukokuussa 2015 Kessel teki vuoden mittaisen jatkosopimuksen Ilveksen kanssa. Kauden 2015–2016 siirtotakarajalla, helmikuussa 2016 seura vahvisti hänen purkaneen sopimuksensa. Kessel siirtyi loppukaudeksi Saksan DEL-liigan Augsburger Pantheriin.

Syyskuussa 2016 Kessel teki vuoden mittaisen sopimuksen ECHL-joukkue Atlanta Gladiatorsin kanssa.

### Maajoukkueura

Kessel pelasi alle 20-vuotiaiden MM-kilpailuissa vuonna 2009. Hän pelasi myös alle 19-vuotiaiden World Junior A Challengessa vuonna 2009, jolloin Kessel voitti pronssia ja oli turnauksen tehokkain puolustaja tehoilla 2+5=7.

Kessel edusti myös Yhdysvaltain A-maajoukkuetta Deutschland Cupissa vuonna 2015, jolloin hän voitti hopeaa. Kessel voitti joukkueensa sisäisen tehotilaston lukemalla +3.

Muuta
-----

Kesselin isoveli Phil ja pikkusisko Amanda ovat myös jääkiekkoilijoita. Phil pelaa NHL-joukkue Arizona Coyotesissa ja Amanda on tullut tutuksi Yhdysvaltain naisten maajoukkueesta. Heidän serkkunsa David Moss on pelannut yli 500 NHL-ottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | Waterloo Black Hawks | USHL | 59 | 11 | 27 | 38 | 38 | 9 | 1 | 5 | 6 | 8 |
| 2007–2008 | Waterloo Black Hawks | USHL | 59 | 19 | 38 | 57 | 26 | 11 | 1 | 10 | 11 | 12 | Ykköstähdistö |
| 2008–2009 | Univ. of New Hampshire | NCAA | 37 | 6 | 7 | 13 | 24 | – | – | – | – | – |  |  |  |  |  |  | JMM | 6 | 0 | 1 | 1 | 2 |
| 2009–2010 | Univ. of New Hampshire | NCAA | 38 | 10 | 28 | 38 | 28 | – | – | – | – | – | Ykköstähdistö |
| 2010–2011 | Univ. of New Hampshire | NCAA | 39 | 5 | 22 | 27 | 32 | – | – | – | – | – | Ykköstähdistö |
| 2011–2012 | Adirondack Phantoms | AHL | 56 | 1 | 17 | 18 | 10 | – | – | – | – | – |
| 2012–2013 | Adirondack Phantoms | AHL | 7 | 2 | 2 | 4 | 2 | – | – | – | – | – |
|  | Trenton Titans | ECHL | 54 | 8 | 33 | 41 | 34 | – | – | – | – | – |
| 2013–2014 | Bakersfield Condors | ECHL | 4 | 1 | 2 | 3 | 0 | – | – | – | – | – |
|  | Orlando Solar Bears | ECHL | 43 | 7 | 26 | 33 | 28 | 6 | 2 | 0 | 2 | 9 |
|  | Rockford IceHogs | AHL | 3 | 0 | 0 | 0 | 0 | – | – | – | – | – |
|  | Rochester Americans | AHL | 8 | 0 | 2 | 2 | 4 | – | – | – | – | – |
| 2014–2015 | Toronto Marlies | AHL | 3 | 0 | 1 | 1 | 0 | – | – | – | – | – |
|  | Orlando Solar Bears | ECHL | 32 | 4 | 11 | 15 | 42 | – | – | – | – | – |
|  | Ilves | SM-liiga | 10 | 3 | 2 | 5 | 0 | 2 | 0 | 0 | 0 | 2 |
| 2015–2016 | Ilves | SM-liiga | 41 | 3 | 7 | 10 | 12 | – | – | – | – | – |
|  | Augsburger Panther | DEL | 6 | 0 | 3 | 3 | 0 | – | – | – | – | – |
| 2016–2017 | Atlanta Gladiators | ECHL | 22 | 7 | 16 | 23 | 8 | – | – | – | – | – |
|  | Kalamazoo Wings | ECHL | 26 | 3 | 14 | 17 | 24 | 7 | 3 | 2 | 5 | 0 |
|  | Milwaukee Admirals | AHL | 8 | 0 | 2 | 2 | 2 | – | – | – | – | – |
| 2017–2018 | HC Košice | SVK | 54 | 7 | 18 | 25 | 6 | 5 | 0 | 1 | 1 | 0 |
| 2018–2019 | Jacksonville IceMen | ECHL | 7 | 1 | 2 | 3 | 2 | – | – | – | – | – |
|  | Maine Mariners | ECHL | 14 | 1 | 4 | 5 | 4 | – | – | – | – | – |
| 2019–2020 | Orlando Solar Bears | ECHL | 22 | 3 | 4 | 7 | 12 | – | – | – | – | – |
| 5 kautta | yhteensä | AHL | 85 | 3 | 24 | 27 | 18 | – | – | – | – | – |
| 2 kautta | yhteensä | SM-liiga | 51 | 6 | 9 | 15 | 12 | 2 | 0 | 0 | 0 | 2 |
| 1 kausi | yhteensä | DEL | 6 | 0 | 3 | 3 | 0 | – | – | – | – | – |
| 1 kausi | yhteensä | SVK | 54 | 7 | 18 | 25 | 6 | 5 | 0 | 1 | 1 | 0 |

Lähteet
-------

* Blake Kessel The Internet Hockey Databasessa (englanniksi)
* Blake Kessel *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Blake Kessel *Elite Prospects*. Everysport Media Group AB.  (englanniksi)
2. 1 2 3 4  Blake Kessel The Internet Hockey Databasessa (englanniksi)
3. ↑  Flyers Sign D Blake Kessel  14.9.2011. Philadelphia Flyers. Viitattu 15.2.2015. (englanniksi)
4. ↑  Myers sairauslomalle rannemurtuman vuoksi *Jatkoaika.com*.  21.11.2011. Jatkoaika r.y. Viitattu 15.2.2015.
5. ↑  Kessel and Lukacevic bring experience to Condorstown  22.10.2013. CONDORSTOWN:  Bakersfield Condors. Viitattu 15.2.2015. (englanniksi)
6. ↑  blake kessel acquired from bakersfield  8.11.2013. Orlando, FL:  Orlando Solar Bears. Viitattu 15.2.2015. (englanniksi)
7. ↑  Ilvekselle vahvistus kovasta kiekkosuvusta *Jatkoaika.com*.  15.2.2015. Jatkoaika r.y. Viitattu 15.2.2015.
8. ↑  SM-liigan 1. erät: Ilvekseltä heti myrskyvaroitus HIFK:lle  24.2.2015. MTV Oy. Viitattu 24.2.2015.
9. ↑  HIFK:n ja Ilveksen maali-iloittelu päättyi dramaattisesti  24.2.2015. MTV Oy. Viitattu 24.2.2015.
10. ↑  Ilves julkaisi tulevan kauden joukkueensa *Jatkoaika.com*.  2.5.2015. Jatkoaika r.y. Viitattu 1.8.2015.
11. ↑  Blake Kesselin sopimus purettu *ILVES.COM*.  15.2.2016. Ilves-Hockey Oy.  Arkistoitu 19.3.2016. Viitattu 15.2.2016.
12. ↑  Panther holen US-Defender Blake Kessel  15.2.2016. AUGSBURGER PANTHER. Viitattu 2.5.2016. (saksaksi)
13. ↑  Gladiators agree to terms with Buzzeo, Kessel *ECHL.com*.  27.9.2016. DULUTH, Ga:  The ECHL.  Arkistoitu 29.9.2016. Viitattu 28.9.2016. (englanniksi)